KASEKE Number Plate | Regtransfers.co.uk
Results for KASEKE
'KASEKE' Look-a-likes (2)
Alternative 'KASEKE' Registrations (3) Maties val vas in hokkie-eindstryd | Netwerk24
27 Mei 2019 06:01
Ammaarah Hendricks in aksie in Maandagaand se eindstryd van die Varsitybeker in Stellenbosch. Foto: Francois Lopmbard
Maties se Varsitybeker-hokkiepsan moes Maandagaand die knie voor sy teenstanders van NWU buig toe ’n doelskietkompetisie die Varsitybeker-kampioene vir 2019 se uitslag bepaal het. Die wedstryd teen die Noordwes Universiteit (NWU) het sonder doele geëindig.
Geen doele is in die amptelike speeltyd aangeteken nie en die studente van NWU het uiteindelik 2-1 geseëvier.
NWU het reeds vroeg in die wedstryd die geleentheid gehad om die telbord aan die rol te kry, maar ’n mislukte poging deur hul kaptein, Charné Maddocks, het nie die doelhok gevind nie. Kort daarna het Maties se doelwagter, Kirsten Block, nog ’n doelpoging gekeer.
Die eerste helfte het baie gelykop verloop en die eerste kwart het ook geen doele opgelewer nie. Die tweede chukka is net so vinnig gespeel, ook sonder enige suksesvolle pogings.
Ammaarah Hendricks het vroeg in die tweede helfte die NWU-doelwagter, Mischka Ellis, deeglik getoets, maar sy kon ook nie die net tref nie. Twee strafhoeke vir die Maties kort daarna is ook nie in doele omgeskep nie.
Maties het nie die tuisveldvoordeel deeglik genoeg benut nie en ook nie die feit dat een van NWU se spelers, Christa Ramasimang, met ’n groenkaart van die baan gestuur is nie.
’n Strafhoek in die 54ste minuut het weer ’n geleentheid vir Maties gebied, maar is nie in ’n doel omgeskep nie, terwyl Hendricks ook die veld weens ’n oortreding verlaat het.
Die wedstryd was tot aan die einde op ’n mespunt gebalanseer, maar nie een van die spanne kon deurbreek nie.
Kirsty Adams en Clarise Smit het doele vir die besoekers in die doelskiet behaal. Maties se kaptein, Paige Phillips, was suksesvol vir die Maties.